钦定古今图书集成/方舆汇编/职方典/第1294卷 > 《太平寺》罗明
## 钦定古今图书集成/方舆汇编/职方典/第1294卷 > 《太平寺》罗明

一径入禅室，空门绝世纷。卷帘看竹雪，挂袖染松云。
碑古龙纹暗，峰高鹫影分。老僧心了了，释话当论文。

又

古木映疏篁。垂阴锁殿廊。露吟山佩冷。云卧石床凉。
贝叶翻春绿。昙花散晚香。《楞严》应诵罢。心迹两相忘。

又

“重来游宝地。扫壁漫吟诗。”树暗云归早。山高月上迟。
松摇栖鹤梦。钵洗化龙池。试问无生法。嘻嘻笑不知。